ddrg/super_eurlex huggingface dataset:
(9)

„Aito saunapalvikinkku”/„Äkta basturökt skinka” este o denumire compusă care desemnează un produs fabricat în întreaga zonă a Finlandei, utilizând o metodă tradițională specifică de afumare directă cu crengi sau butuci de lemn de arin într-o saună cu fum. Timpul de prelucrare este îndelungat, cu o durată de cel puțin 12 ore. Produsul este comercializat începând cu anul 1950 sub denumirea finlandeză de „Aito saunapalvikinkku” și sub denumirea suedeză de „Äkta basturökt skinka” sau „Äkta bastupalvad skinka”. Acest produs este diferit de produsul desemnat atât în Finlanda, cât și în Suedia ca „Saunapalvikinkku” sau „Basturökt skinka”, pentru care se utilizează o metodă de producție diferită (metoda de afumare, prin care fumul este generat în afara camerei de fum din așchii de lemn sau prin fum regenerat). Termenul „aito/äkta” („veritabil”) din „Aito saunapalvikinkku”/„Äkta basturökt skinka” se referă la faptul că produsul este preparat numai prin metoda tradițională specifică descrisă mai sus, datorită căreia produsul are propriile caracteristici distincte în comparație cu „Saunapalvikinkku” sau cu „Basturökt skinka”. Suedia a confirmat că pe piața suedeză nu există produse fabricate printr-o metodă tradițională și vândute sub denumirea de „Äkta basturökt skinka”. Denumirea „Aito saunapalvikinkku”/„Äkta basturökt skinka” se referă, așadar, numai la produsul astfel cum a fost fabricat în Finlanda prin utilizarea respectivei metode de producție specifice.
(19)

Biomasa stocului de cod din estul Mării Baltice, de cod din vestul Mării Baltice și de hering din vestul Mării Baltice este sub Blim și numai capturile accidentale, operațiunile de pescuit în scopuri științifice și, în cazul heringului din vestul Mării Baltice, anumite activități de pescuit costier la scară mică sunt permise în 2023. Prin urmare, statele membre care au o cotă din TAC relevante s-au angajat să nu aplice flexibilitatea de la an la an prevăzută la articolul 15 alineatul (9) din Regulamentul (UE) nr. 1380/2013 în cazul stocurilor respective în 2023, astfel încât în 2023 capturile să nu depășească TAC stabilită pentru codul din estul Mării Baltice, pentru heringul din vestul Mării Baltice și pentru codul din vestul Mării Baltice. În plus, la sud de latitudinea 59° 30′ N, biomasa majorității stocurilor de somon din râuri este sub valoarea-limită de referință pentru producția de puiet (Rlim) și numai capturile accidentale și operațiunile de pescuit în scopuri științifice sunt permise în 2023. Prin urmare, statele membre în cauză și-au asumat un angajament similar privind flexibilitatea de la an la an în ceea ce privește capturile de somon din bazinul principal în 2023.
(64)

În special în sectorul produsului care face obiectul reexaminării, și anume sectorul siderurgic, persistă un grad substanțial de proprietate din partea GC. Mulți dintre cei mai mari producători de PLR sunt deținuți de stat, cum ar fi, de exemplu, Hebei Iron and Steel, Handan Iron and Steel, Baoshan Iron and Steel, Shanghai Meishan Iron and Steel, BX Steel Posco Cold Rolled Sheet, WISCO International Economic and Trading, Maanshan Iron and Steel, Tianjin Rolling One Steel sau Inner Mongolia Baotu Steel Union. Baosteel, o altă întreprindere chineză importantă deținută de stat care este implicată în fabricarea oțelului, face parte din China Baowu Steel Group Co. Ltd. (anterior Baosteel Group și Wuhan Iron & Steel), cel mai mare producător de oțel din lume (28), deținut în ultimă instanță în proporție de 100 % de Comisia de supraveghere și administrare a activelor deținute de stat de la nivel central („SASAC”) (29). Deși se estimează că raportul nominal dintre numărul de întreprinderi deținute de stat și numărul de societăți private este aproape egal, dintre cei cinci producători chinezi de oțel clasați printre primii 10 producători de oțel ca mărime din lume, patru sunt întreprinderi deținute de stat (30). Totodată, deși primii zece producători au reprezentat doar aproximativ 36 % din producția industrială totală în 2016, GC a stabilit în același an obiectivul de a consolida până în 2025 între 60 % și 70 % din producția de oțel în cadrul a aproximativ zece întreprinderi de mari dimensiuni (31). Această intenție a fost reiterată de GC în aprilie 2019, când a anunțat lansarea unor orientări privind consolidarea industriei siderurgice (32). Această consolidare poate atrage după sine fuziuni forțate între societăți private profitabile și IDS neperformante (33). Având în vedere că niciun exportator chinez al produsului care face obiectul reexaminării nu a cooperat, nu se poate stabili proporția exactă a producătorilor privați de produse plate din oțel laminate la rece și a celor deținuți de stat. Cu toate acestea, deși este posibil să nu fie disponibile informații specifice pentru sectorul PLR, acesta reprezintă un subsector al industriei siderurgice și, prin urmare, constatările privind sectorul siderurgic sunt considerate sugestive și pentru produsul care face obiectul reexaminării.
(1)

Articolul 325bf alineatul (2) din Regulamentul (UE) nr. 575/2013 impune ca instituțiile să contabilizeze depășirile zilnice pe baza testării ex post a modificărilor ipotetice și efective ale valorii portofoliului lor alcătuit din toate pozițiile atribuite birourilor lor de tranzacționare. Astfel de testări ex post au scopul de a evalua, în funcție de nivelul la care sunt efectuate, dacă este oportun să se calculeze cerințele de fonduri proprii pentru pozițiile din cadrul unui birou de tranzacționare utilizând abordarea bazată pe modele interne alternativă și dacă cerințele de fonduri proprii asociate factorilor de risc care pot fi modelați sunt adecvate. Articolul 325bf alineatul (4) din Regulamentul (UE) nr. 575/2013 impune instituțiilor să utilizeze valoarea portofoliului la sfârșitul zilei ca punct de plecare pentru o astfel de testare ex post, inclusiv toate ajustările, cum ar fi rezervele sau orice ajustare de valoare.
Un sistem de saci pentru lighene de spălat, prezentat într-un set pentru vânzarea cu amănuntul, format din: — un lighean reutilizabil din plastic (dimensiuni aproximativ 39 × 33 × 14 cm); — saci de plastic de unică folosință, în sul; și — un distribuitor de saci. Ligheanul, sacii și distribuitorul sunt impregnate cu un compus antimicrobian care previne răspândirea agenților patogeni. Sulul de saci trebuie montat pe distribuitor. Sistemul este conceput pentru a preveni contaminarea încrucișată care duce la răspândirea agenților patogeni la spălarea pacienților în spitale, unități medicale și alte unități decât cele medicale.

3924 90 00
Ajax Healthy Home Sage & Apple Blossom + (Plus); Ajax Απολυμαντικό Pure Home Sage & Apple Blossom + (Plus); Ajax Pure Home Μήλο & Φασκόμηλο + (Plus); Ajax Pure Home Άνθη Μηλιάς & Φασκόμηλο + (Plus); Ajax Pure Home Φασκόμηλο & Μήλο + (Plus)

Zona de piață: UE
(185)

Prin urmare, marja de subcotare definitivă a prețurilor indicative pentru producătorii-exportatori cooperanți și pentru toate celelalte societăți este următoarea: Țara Societatea Marjă de dumping definitivă (%) Marjă de subcotare definitivă (%) Republica Populară Chineză Baoshan Iron & Steel Co., Ltd. 30,7 33,9 Handan Jintai Packing Material Co., Ltd. 53,9 23,9 Alte societăți cooperante: GDH Zhongyue (Zhongshan) Tinplate Industry Co., Ltd.; Shougang Jingtang United Iron & Steel Co., Ltd. 34,6 32,2 Toate celelalte societăți 77,9 77,9 Brazilia Companhia Siderúrgica Nacional 66,8 53,2 Toate celelalte societăți 66,8 53,2
5

Programul de activitate care stabilește tipurile de servicii de finanțare participativă pe care solicitantul intenționează să le furnizeze și platforma de finanțare participativă pe care intenționează să o exploateze, inclusiv locul și modul în care urmează să fie comercializate ofertele de finanțare participativă

1

Informații privind tipurile de servicii de finanțare participativă
(3)

Conform articolului 20 alineatul (1) din Regulamentul (UE) 2020/1503, furnizorii de servicii de finanțare participativă care furnizează servicii de finanțare participativă constând în facilitarea acordării de împrumuturi trebuie să publice anual ratele de nerambursare ale proiectelor de finanțare participativă oferite pe platforma lor de finanțare participativă cel puțin în ultimele 36 de luni și să publice o declarație privind rezultatele în termen de patru luni de la încheierea fiecărui exercițiu financiar, indicând rata preconizată și rata efectivă de nerambursare a tuturor împrumuturilor pe care le-au facilitat. Pentru a se asigura că investitorii și investitorii potențiali au acces la informații cu orizonturi de timp similare în ceea ce privește evaluarea riscurilor și a randamentului în ceea ce privește împrumuturile oferite pe o platformă de finanțare participativă, este necesar să se asigure coerența cu articolul 180 alineatul (1) litera (a) din Regulamentul (UE) nr. 575/2013 al Parlamentului European și al Consiliului (2) și să se utilizeze rate de nerambursare pe un an ca referință pentru calcularea ratelor de nerambursare. Ratele de nerambursare pe un an reprezintă ponderea împrumuturilor care trec de la un statut aflat în afara stării de nerambursare la o stare de nerambursare cel puțin o dată într-o perioadă de observare de un an. Prin urmare, rata de nerambursare preconizată ar trebui să furnizeze o estimare a proporției de împrumuturi care nu sunt în stare de nerambursare și care se preconizează că se vor afla în stare de nerambursare într-o perioadă de observare de un an. În consecință, pentru ca estimarea acestei rate de nerambursare preconizate să se bazeze pe rata efectivă de nerambursare, calculul ratei efective de nerambursare ar trebui să fie limitat la împrumuturile care nu se află în stare de nerambursare la începutul perioadei de observare de un an. Pentru a asigura o reprezentare comparabilă și echitabilă a ratelor de nerambursare, nu ar trebui să se aplice niciun sistem de ponderare pentru calcularea ratelor de nerambursare anuale (calcul bazat pe împrumuturi). Prin urmare, valoarea monetară a împrumuturilor nu ar trebui să fie utilizată pentru calcularea ratelor de nerambursare, pentru a se evita ca, în cadrul unui astfel de calcul, să se acorde o mai mare pondere anumitor împrumuturi. În cazul unor distorsiuni cauzate de prezența împrumuturilor pe termen scurt, furnizorii de servicii de finanțare participativă care furnizează servicii de finanțare participativă constând în facilitarea acordării de împrumuturi ar trebui să ajusteze calculul ratei de nerambursare. Pentru a asigura o reprezentare echitabilă a ratelor de nerambursare pentru investitori, furnizorii de servicii de finanțare participativă care furnizează servicii de finanțare participativă constând în facilitarea acordării de împrumuturi nu ar trebui să manipuleze sau să prezinte în mod eronat ratele de nerambursare publicate în conformitate cu articolul 20 alineatul (2) din Regulamentul (UE) 2020/1503.
1.

Jimmy Cherizier (alias „Barbeque”) s-a implicat în acte care amenință pacea, securitatea și stabilitatea în Haiti și a planificat, dirijat sau comis acte care constituie abuzuri grave împotriva drepturilor omului. Data desemnării: 21 octombrie 2022 Informații suplimentare din rezumatul motivelor includerii pe listă comunicat de Comitetul pentru sancțiuni: Jimmy Cherizier este unul dintre cei mai influenți lideri de bandă din Haiti și conduce o alianță a bandelor haitiene cunoscută sub denumirea „Familia și aliații G9” (G9 Family and Allies). În perioada în care deținea funcția de ofițer în cadrul Poliției Naționale Haitiene (HNP), Cherizier a planificat și a participat la atacul mortal împotriva unor civili care a avut loc în noiembrie 2018 într-un cartier din Port-au-Prince cunoscut sub denumirea La Saline. În timpul acestui atac, cel puțin 71 de persoane au fost ucise, peste 400 de case au fost distruse și cel puțin șapte femei au fost violate de bandele înarmate. În cursul anilor 2018 și 2019, Cherizier a condus grupuri înarmate care au desfășurat atacuri brutale și coordonate în cartierele din Port-au-Prince. În mai 2020, Cherizier a condus bande înarmate care au desfășurat un atac de cinci zile în mai multe cartiere din Port-au-Prince, în care au fost uciși civili și au fost incendiate case. Începând cu 11 octombrie 2022, Cherizier și alianța sa de bande G9 blochează în mod activ libera circulație a combustibilului din terminalul de combustibil Varreux, cel mai mare din Haiti. Acțiunile sale au contribuit în mod direct la paralizia economică și la criza umanitară din Haiti.
(a)

pentru pierderile de producție de ouă și păsări de curte în zona reglementată, se aplică următoarele rate forfetare: (i) pentru producătorii de ouă de incubație: — 0,745 EUR per ou de incubație de gâscă distrus care se încadrează la codul NC 0407 19 11, până la maximum 3 778 de ouă; — 0,138 EUR per ou de incubație de rață distrus care se încadrează la codul NC 0407 19 19, până la maximum 1 200 de ouă; — 0,075 EUR per ou de incubație de gâscă reclasificat care se încadrează la codul NC 0407 19 11, până la maximum 2 703 ouă; — 0,080 EUR per ou de incubație de găină ouătoare reclasificat care se încadrează la codul NC 0407 11 00, până la maximum 2 782 641 de ouă; (ii) pentru producătorii de ouă de consum: — 0,026 EUR per ou distrus care se încadrează la codul NC 0407 11 00, până la maximum 750 960 de ouă; — 0,015 EUR per ou reclasificat care se încadrează la codul NC 0407 11 00, până la maximum 52 355 320 de ouă; (iii) pentru producătorii de animale, pentru că nu au produs pe parcursul perioadelor de vid sanitar prelungite: — 0,009 EUR pe zi per găină ouătoare care se încadrează la codul NC 0105 94 00, până la maximum 5 669 560 de animale; — 0,002 EUR pe zi per pui de carne care se încadrează la codul NC 0105 94 00, până la maximum 37 526 825 de animale; — 0,021 EUR pe zi per gâscă ce se încadrează la codul NC 0105 99 20, până la maximum 462 698 de animale; — 0,005 EUR pe zi per rață care se încadrează la codul NC 0105 99 10, până la maximum 1 615 850 de animale; — 0,008 EUR pe zi per curcan care se încadrează la codul NC 0105 99 30, până la maximum 2 423 042 de animale; — 0,002 EUR pe zi per bibilică ce se încadrează la codul NC 0105 99 50, până la maximum 12 822 de animale; — 0,007 EUR pe zi per puicuță înainte de ouat ce se încadrează la codul NC 0105 94 00, până la maximum 1 981 450 de animale; — 0,002 EUR pe zi per curcan în fază de creștere care se încadrează la codul NC 0105 99 30, până la maximum 20 791 de animale; — 0,002 EUR pe zi per rață în fază de creștere care se încadrează la codul NC 0105 99 10, până la maximum 63 282 de animale; — 0,001 EUR pe zi per bibilică în fază de creștere care se încadrează la codul NC 0105 94 50, până la maximum 10 000 de animale; — 0,006 EUR pe zi per găină ouătoare de reproducție care se încadrează la codul NC 0105 94 00, până la maximum 1 812 885 de animale; — 0,034 EUR pe zi per gâscă de reproducere ce se încadrează la codul NC 0105 99 20, până la maximum 25 616 animale; — 0,001 EUR pe zi per rață de reproducție care se încadrează la codul NC 0105 99 10, până la maximum 340 737 de animale; — 0,010 EUR pe zi per curcan de reproducție care se încadrează la codul NC 0105 99 30, până la maximum 23 171 de animale;
(2)

În special, Regulamentul (UE) 2015/2120 al Parlamentului European și al Consiliului (5) a modificat Regulamentul (UE) nr. 531/2012 și prevedea eliminarea în Uniune, începând cu data de 15 iunie 2017, a suprataxelor aplicate serviciilor de roaming cu amănuntul, sub rezerva utilizării rezonabile a serviciilor de roaming și a posibilității de a aplica un mecanism de derogare în vederea menținerii sustenabilității eliminării suprataxelor de roaming cu amănuntul, denumită și „roaming la prețurile de pe piața națională” („roam like at home” – denumită în continuare „RLAH”). În plus, Comisia a efectuat o analiză a pieței serviciilor de roaming cu ridicata cu scopul de a evalua măsurile care ar fi necesare pentru a permite eliminarea suprataxelor de roaming cu amănuntul, în conformitate cu articolul 19 din Regulamentul (UE) nr. 531/2012. În urma acestei analize, a fost adoptat Regulamentul (UE) 2017/920 al Parlamentului European și al Consiliului (6), cu scopul de a reglementa funcționarea piețelor naționale de roaming cu ridicata în vederea eliminării suprataxelor de roaming cu amănuntul până la data de 15 iunie 2017, fără a provoca denaturări ale pieței naționale sau ale celei vizitate.
Articolul 4

Evenimentul de corecție a pieței

(1) Mecanismul de corecție a pieței pentru prețul de decontare pentru instrumentul financiar derivat TTF cu scadența la un an cea mai apropiată este activat atunci când are loc un eveniment de corecție a pieței. Se consideră că are loc un eveniment de corecție a pieței atunci când prețul de decontare pentru instrumentul financiar derivat TTF cu scadența la o lună cea mai apropiată, astfel cum este publicat de ICE Endex B.V (Țările de Jos):

(a) depășește 180 EUR timp de trei zile lucrătoare; și
(iv)

o descriere a infrastructurii IT a instituției de credit solicitante, inclusiv a sistemelor utilizate sau care urmează să fie utilizate, a modalităților sale de găzduire, a organizării funcției IT, a structurii IT, a strategiei IT și a guvernanței IT, a politicilor și procedurilor de securitate informatică, precum și a oricăror sisteme și controale existente sau care urmează să fie instituite pentru furnizarea de servicii bancare electronice.
Descrierea infrastructurii IT a instituției de credit solicitante, inclusiv a sistemelor utilizate sau care urmează să fie utilizate, a modalităților sale de găzduire, a organizării funcției IT, a structurii IT, a strategiei IT și a guvernanței IT, a politicilor și procedurilor de securitate informatică, precum și a oricăror sisteme și controale existente sau care urmează să fie instituite pentru furnizarea de servicii bancare electronice
(a)

Volumele maxime critice de gaze pentru siguranța alimentării cu energie electrică în temeiul articolului 23 pentru perioada decembrie 2022-martie 2023 (valori în milioane de metri cubi) (1) Stat membru Decembrie 2022 Ianuarie 2023 Februarie 2023 Martie 2023 AT 74,24 196,83 152,20 139,35 BE 399,05 458,77 382,76 398,99 BG 61,49 71,26 61,55 63,29 CY - - - - CZ 17,26 49,64 34,80 28,28 DE 2 090,53 2 419,56 2 090,59 1 863,77 DK 249,48 295,56 254,87 268,09 EE 5,89 5,78 5,00 1,05 EL 209,95 326,68 317,18 232,80 ES 1 378,23 1 985,66 1 597,27 1 189,29 IE 372,76 375,29 364,26 375,74 FI 28,42 39,55 44,66 12,97 FR 876,37 875,58 802,53 771,15 HR 10,95 66,01 59,99 48,85 HU 82,13 133,97 126,44 93,72 IT 2 166,46 3 304,99 3 110,79 2 774,67 LV 89,26 83,56 84,96 66,19 LT 16,13 20,22 18,81 4,21 LU - - - - MT 32,88 34,84 31,43 33,02 NL 684,26 762,31 556,26 480,31 PL 158,14 158,64 136,97 148,64 PT 409,97 415,22 368,54 401,32 RO 130,35 179,35 162,41 159,71 SI 12,98 15,15 13,35 12,80 SK 33,99 47,26 34,80 34,76 SE 18,05 18,61 17,71 15,76
1.

Dezvoltarea componentelor comune ale sistemelor electronice europene (EES): (a) numărul de proiecte din domeniul tehnologiei informației (IT) în faza de inițiere; (b) numărul de proiecte IT în faza de execuție; (c) proporția proiectelor IT al căror cost real este conform planificării; (d) proporția proiectelor IT cu statut „verde” în conformitate cu cerințele prevăzute în Planul strategic multianual pentru domeniul vamal (PSM-V).
(4)

Acordul sub forma unui schimb de scrisori între Comunitatea Europeană și Regatul Norvegiei privind Protocolul 2 la Acordul de liber schimb între Comunitatea Economică Europeană și Regatul Norvegiei (6) (denumit în continuare „Acordul sub forma unui schimb de scrisori”) suspendă temporar regimul de scutire de taxe vamale aplicat în temeiul Protocolului nr. 2 produselor încadrate la codurile NC 2202 10 00 (ape, inclusiv apele minerale și apele gazeificate, care conțin zahăr sau alți îndulcitori sau aromatizate) și ex 2202 90 10 (alte băuturi nealcoolice cu conținut de zahăr), înlocuite prin codul NC 2202 10 00, ex 2202 91 00 și ex 2202 99. În conformitate cu Acordul sub forma unui schimb de scrisori, importurile scutite de taxe vamale ale mărfurilor respective originare din Norvegia sunt permise numai în limitele unui contingent scutit de taxe vamale. Pentru importurile care depășesc contingentul scutit de taxe vamale respectiv trebuie achitată o taxă.
(29)

Pentru calcularea intensității ajutoarelor ar trebui să se ia în considerare numai costurile eligibile. Prezentul regulament nu ar trebui să excepteze ajutoarele care depășesc intensitatea relevantă ca urmare a includerii costurilor neeligibile. Identificarea costurilor eligibile ar trebui susținută de documente justificative clare, precise și contemporane cu faptele. Calculul ar trebui să se bazeze pe valorile existente înainte de deducerea impozitelor sau a altor taxe. Ajutoarele plătibile în mai multe tranșe sunt actualizate la valoarea lor la data acordării ajutorului. Costurile eligibile ar trebui, de asemenea, actualizate la valoarea lor la data acordării ajutorului. Rata dobânzii care urmează să fie aplicată în scopul actualizării și pentru calculul valorii ajutorului, în cazul în care acesta nu ia forma unui grant, ar trebui să fie rata de actualizare, respectiv rata de referință aplicabilă la data acordării ajutorului, astfel cum se prevede în Comunicarea Comisiei privind revizuirea metodei de stabilire a ratelor de referință și de scont (10). În cazul în care ajutorul se acordă sub o altă formă decât grantul, valoarea ajutorului ar trebui exprimată sub formă de echivalent subvenție brută. În cazul în care ajutorul se acordă prin avantaje fiscale, tranșele ajutorului ar trebui actualizate pe baza ratelor de actualizare aplicabile la diferitele date la care intră în vigoare avantajele fiscale. Ar trebui să se încurajeze utilizarea ajutoarelor sub formă de avansuri rambursabile, deoarece astfel de instrumente de partajare a riscului favorizează intensificarea efectului stimulativ al ajutoarelor. Prin urmare, este oportun să se stabilească faptul că, atunci când ajutoarele se acordă sub formă de avansuri rambursabile, intensitățile aplicabile ale ajutoarelor prevăzute în prezentul regulament pot fi majorate.
Articolul 9

Publicare și informare

Informațiile menționate la literele (a), (b) și (c) se publică în conformitate cu anexa III.

(c)

(c)

(2) Pentru schemele sub formă de avantaje fiscale, condițiile stabilite la alineatul (1) litera (c) se consideră îndeplinite dacă statele membre publică informațiile necesare privind cuantumurile ajutorului individual între următoarele limite (în milioane EUR):

(3) Informațiile menționate la alineatul (1) litera (c) sunt organizate și sunt accesibile într-un mod standardizat, astfel cum se prevede în anexa III, și permit utilizarea eficace a funcțiilor de căutare și de descărcare. Informațiile menționate la alineatul (1) se publică în termen de șase luni de la data care s-a acordat ajutorul sau, pentru ajutoarele sub formă de avantaj fiscal, în termen de un an de la data la care trebuie depusă declarația fiscală și sunt disponibile timp de cel puțin 10 ani de la data la care s-a acordat ajutorul.
(65)

În cazurile în care informațiile marcate drept confidențiale sau drept secret comercial de către întreprindere nu par să intre sub incidența obligației de păstrare a secretului profesional, este indicat să se instituie un mecanism prin care Comisia are dreptul să decidă în ce măsură astfel de informații pot fi divulgate. Orice decizie de respingere a unei cereri de a considera informațiile drept confidențiale ar trebui să indice un termen la sfârșitul căruia informațiile vor fi divulgate, astfel încât deținătorul informațiilor să poată utiliza orice protecție juridică pe care o are la dispoziție, inclusiv orice măsură provizorie.